CELEX: 21975A0718(01)
Language: lt
Date: 174614400000
Title: Susitarimas tarp Europos ekonominės bendrijos ir Indijos Respublikos dėl cukranendrių cukraus

Svarbus teisinis pranešimas

|

21975A0718(01)

Oficialusis leidinys L 190 , 23/07/1975 p. 0036 - 0037 specialusis leidimas suomių kalba: skyrius 3 tomas 6 p. 0092  specialusis leidimas švedų kalba: skyrius 3 tomas 6 p. 0092  specialusis leidimas graikų k.: skyrius 11 tomas 7 p. 0244  specialusis leidimas ispanų kalba: skyrius 03 tomas 8 p. 0175  specialusis leidimas portugalų kalba skyrius 03 tomas 8 p. 0175 

		Susitarimastarp Europos ekonominės bendrijos ir Indijos Respublikos dėl cukranendrių cukrausEUROPOS BENDRIJŲ TARYBAiš vienos pusės irINDIJOS RESPUBLIKOS VYRIAUSYBĖiš kitos pusės,NORĖDAMOS ir toliau tvirtu ir teisingu pagrindu užtikrinti esamą Indijos Respublikos ir Europos ekonominės bendrijos, toliau – Bendrija, prekybą cukrumi;ATKREIPDAMOS DĖMESĮ į Bendrą ketinimų deklaraciją dėl prekybos ryšių su Ceilonu, Indija, Malaizija, Pakistanu ir Singapūru plėtojimo, pridėtą prie Danijos Karalystės, Airijos ir Jungtinės Didžiosios Britanijos ir Šiaurės Airijos Karalystės stojimo į Europos ekonominę bendriją ir Europos atominės energijos bendriją sutarties baigiamojo akto, ypač į jos nuostatas dėl cukraus eksporto iš Indijos į Bendriją;ATSIŽVELGDAMOS į Europos ekonominės bendrijos ir Indijos Respublikos prekybos bendradarbiavimo susitarimą,NUSPRENDĖ, vadovaudamosi tarpusavio bendradarbiavimo dvasia, sudaryti šį Susitarimą:1 straipsnis1. Bendrija įsipareigoja neribotą laikotarpį garantuotomis kainomis pirkti ir importuoti konkretų kiekį Indijos kilmės cukranendrių cukraus (žaliavinio arba balto), kurį ta valstybė įsipareigoja jai pristatyti.2. Šis Susitarimas įgyvendinamas bendro cukraus rinkos organizavimo valdymo kontekste, atsižvelgiant į esamas Bendrijos kilmės taisykles, pritaikytas Indijai.2 straipsnis1. Nepažeidžiant 7 straipsnio, joks šio Susitarimo pakeitimas negali įsigalioti anksčiau kaip po penkerių metų nuo šio Susitarimo įsigaliojimo. Vėliau pakeitimai, dėl kurių gali būti susitarta, įsigalios sutartu laiku.2. 1 straipsnyje minėtos garantijos įgyvendinimo sąlygos iš naujo išnagrinėjamos iki septintųjų jų taikymo metų pabaigos.3 straipsnis1. 1 straipsnyje minimas cukranendrių cukraus kiekis, išreikštas baltojo cukraus metrinėmis tonomis, toliau – sutartas kiekis, pristatytinas kiekvieną 4 straipsnio 1 dalies pirmajame sakinyje nurodytu pristatymo laikotarpį, yra 25000 metrinių tonų.2. Atsižvelgiant į 7 straipsnį, šis kiekis negali būti sumažintas be Indijos Respublikos Vyriausybės sutikimo.3. Laikotarpiui iki 1975 m. liepos 31 d., sutartas baltojo cukraus kiekis yra 22000 metrinių tonų.4 straipsnis1. Laikotarpiu nuo 1975 m. rugpjūčio 1 d. iki 1976 m. birželio 30 d. imtinai ir vėliau kiekvienu dvylikos mėnesių laikotarpiu nuo liepos 1 d. iki birželio 30 d. imtinai, toliau – pristatymo laikotarpis, Indija įsipareigoja pristatyti 3 straipsnio 1 dalyje nurodytą kiekį, atsižvelgiant į galimą koregavimą taikant 7 straipsnį. Panašus įsipareigojimas taip pat taikomas ir 3 straipsnio 3 dalyje nurodytam kiekiui laikotarpiui iki 1975 m. birželio 31 d., kuris taip pat laikomas pristatymo laikotarpiu.2. 3 straipsnio 3 dalyje nurodytas kiekis, pristatytinas iki 1975 m. liepos 31 d., taip pat apima tiekimą nuo pakrovimo uosto.3. Indijos cukranendrių cukraus pristatymui bet kuriuo pristatymo laikotarpiu gali būti taikomos garantuotos kainos, taikytinos vėlesniam pristatymo laikotarpiui.5 straipsnis1. Baltasis arba žaliavinis cukranendrių cukrus parduodamas Bendrijos rinkoje pirkėjų ir pardavėjų laisvai suderėtomis kainomis.2. Bendrija nesikiša tuo atveju, kai valstybė narė leidžia, kad jos teritorijoje pardavimo kainos viršytų Bendrijos ribinę kainą.3. Bendrija įsipareigoja garantuota kaina pirkti baltojo arba žaliavinio cukraus kiekį, laikydamasi sutarto kiekio, kuris Bendrijoje negali būti parduotas kaina, atitinkančia garantuotą arba už ją didesne.4. Garantuota kaina, išreikšta apskaitos vienetais, yra nesupakuoto cukraus CIF kaina Bendrijos europiniuose uostuose ir nustatoma standartinės kokybės cukrui. Dėl jos deramasi kasmet, pagal Bendrijoje įregistruotas kainas ir atsižvelgiant į visus reikiamus ekonominius veiksnius, ir nusprendžiama ne vėliau kaip gegužės 1 d., prieš pat prasidedant pristatymo laikotarpiui, kuriam ta kaina taikoma.5. Laikotarpiui nuo 1975 m. liepos 18 d. iki 1976 m. birželio 30 d. garantuotos kainos yra šios:a) žaliaviniam cukrui: 25,53 apskaitos vienetų už 100 kilogramų;b) baltajam cukrui: 31,72 apskaitos vienetų už 100 kilogramų.6 straipsnisPirkimą 5 straipsnio 3 dalyje minima garantuota kaina užtikrina intervencinių agentūrų arba kitų Bendrijos paskirtų įgaliotinių tarpininkavimas.7 straipsnis1. Jei kuriuo nors pristatymo laikotarpiu Indija dėl force majeure negali pristatyti viso sutarto kiekio, Komisija Indijos prašymu jai skiria papildomą laikotarpį pristatymui.2. Jei kuriuo nors pristatymo laikotarpiu Indija negali pristatyti viso sutarto kiekio ne dėl force majeure, tas kiekis kiekvienam tolesniam pristatymo laikotarpiui sumažinamas nepristatytu kiekiu.8 straipsnis1. Indijos arba Bendrijos prašymu šio straipsnio 2 dalyje nurodytame Jungtiniame komitete vyksta konsultacijos dėl visų priemonių, būtinų taikant šį Susitarimą.2. Įkuriamas Jungtinis komitetas, kurį sudaro Susitariančiųjų Šalių atstovai.3. Šiame Susitarime numatyti periodiniai patikrinimai atliekami sutartoje institucinėje struktūroje.9 straipsnisŠis Susitarimas taikomas Europos teritorijoms, kuriose taikoma Europos ekonominės bendrijos steigimo sutartis, toje Sutartyje nustatytomis sąlygomis, ir teritorijoms, kurioms taikoma Indijos Respublikos Konstitucija.10 straipsnisŠis Susitarimas įsigalioja 1975 m. liepos 18 d.11 straipsnisPasibaigus penkerių metų laikotarpiui nuo šio Susitarimo įsigaliojimo dienos, Bendrija arba Indija gali jį denonsuoti, prieš du metus raštu pranešusi apie tai kitai Susitariančiajai Šaliai.12 straipsnisŠis Susitarimas sudaromas dviem egzemplioriais anglų, danų, italų, olandų, prancūzų ir vokiečių kalbomis; visi tekstai yra autentiški.--------------------------------------------------